Fiat Used Caravans for Sale in Helderberg | Gumtree Classifieds South Africa
Fiat in Caravans & Trailers in Helderberg Communitas » Woensdag 15 Maart: `n Nostalgiese Pinkster op Swellendam (Die Burger, Godsdiens Aktueel)
TuisbladBlogs-Communitas Nuusperspektief Woensdag 15 Maart: `n Nostalgiese Pinkster op Swellendam (Die Burger, Godsdiens Aktueel)
Woensdag 15 Maart: `n Nostalgiese Pinkster op Swellendam (Die Burger, Godsdiens Aktueel)
Written by Braam Hanekom on June 15, 2011 . Posted in Nuusperspektief
Verlede week het ek Pinkster op Swellendam gehou. Vir dié wat nie weet nie, Pinksterbidure is in 1860 deur ds. GWA van der Lingen in die Paarl begin en na 150 jaar is dit elke jaar steeds `n groot gebeurtenis, oral oor. Die week op Swellendam was dit nie anders nie. Die reën het geval, maar die mense het bly kom. Hoe dan anders? Reëntyd in die Ruêns sit altyd `n glimlag op mense se gesigte. Boonop is die eeufees van die “nuwe” kerkgebou die afgelope naweek gevier soos net die plattelanders dit kon vier. En die stories en staaltjies het ook nie weggebly nie. So vertel ds. Olivier Muller van die oom wat elke Sondag op die gallery gesit het, waar hy nie die dominee kon sien nie en die dominee ook nie vir hom nie. Tydens kollekte het hy egter altyd vir ds. Olie `n vuil gevatte pepermentjie gestuur, net om te laat weet hy is daar! Dan word daar vertel van die legendariese M.E.R, of te wel tant Miem Rothmann, wat op `n keer aan dr. Kay de Villiers sou gesê het: “Dr., ek rook nie en drink nie en hou glad nie van die Engelse nie, so verduidelik jy vir my waar kom my jig vandaan.” Nie heeltemal polities korrek nie, maar ai, so eerlik.